
KLASA: 406-01/25-01/439
UR. BROJ: 251-756-03-25-3
Zagreb, 17. srpnja 2025.						
                                                                                             ZAINTERESIRANIM 
                                                                                               GOSPODARSKIM SUBJEKTIMA

Predmet: Odgovor naručitelja na upit zainteresiranih gospodarskih subjekta
· Daje se 
Poštovani,
[bookmark: _Hlk89082403]dana 16. srpnja 2025. godine putem elektroničke pošte zaprimljeni su upiti od stane zainteresiranog gospodarskog subjekta u predmetu nabave: Grupa 2_Materijal za ortodonciju, Evidencijski broj nabave: 4/25-JN kako slijedi;

1. Upit gospodarskog subjekta 
Ljubazno Vas molimo pojašnjenje u vezi prijevoda kataloga, brošura, prospekta ili druge tehničke dokumentacije proizvođača.
Da li se stranice kataloga kao što su na primjer katalozi iz privjeska, trebaju prevoditi na hrvatski jezik? 
Iz priloženih kataloga  jasno se vidi  što se nudi i koje karakteristike nuđenih proizvoda ispunjavaju, te su svi izrazi koji se koriste na engleskom jeziku dio stručne komunikacije.
Stoga Vas ljubazno molimo za pojašnjenje.

Odgovor Naručitelja 
Točkom 4.2.1. Poziva na dostavu ponuda (Opisi ili fotografije čija autentičnost mora biti potvrđena na zahtjev Naručitelja) definirano je da dostavljeni dokumenti moraju biti na hrvatskom jeziku i latiničnom pismu stoga je potreban prijevod na hrvatski jezik.
Nadalje, Pozivom je definirano i sljedeće: Sve dokaze sposobnosti koji se prilažu uz ponudu ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Dokazi sposobnosti ne moraju biti ovjereni od strane javnog bilježnika.

2. Upit gospodarskog subjekta
Ljubazno Vas molimo još jedno pojašnjenje vezano za stavke troškovnika od 5 do 12, od 41 do 43 i za stavku 45.
Molimo Vas dodatno pojašnjenje pojma “termoaktivna”, koji je naveden u opisu gore navedenih stavaka.





Odgovor Naručitelja
Termoaktivna ortodontska žica je ortodontski materijal čija biomehanička svojstva ovise o temperaturi: pri nižim temperaturama fleksibilna je i pasivna, dok se pri tjelesnoj temperaturi (oko 35–37 °C) aktivira i oslobađa blagu, kontinuiranu silu kojom nježno pomiče zube prema unaprijed definiranom obliku luka. 

Uvrštavanje termoaktivnih ortodontskih žica u terapijsku specifikaciju omogućuje kvalitetniju i individualiziraniju ortodontsku terapiju, osobito kod pacijenata s povećanom osjetljivošću ili kompromitiranim parodontom. Klinička istraživanja potvrđuju njihove prednosti u smislu:
1. većeg pacijentovog komfora (zbog nižih razina sile i smanjene bolnosti),
1. biomehaničke učinkovitosti (ravnomjerno raspoređene sile, veća kontrola pomaka),
1. sigurnosti terapije (manje rizika od oštećenja potpornih parodontnih tkiva).

Rok za dostavu ponuda ostaje isti (18.07.2025. do 10:00) obzirom da odgovor Naručitelja ne predstavlja izmjenu Poziva na dostavu ponuda, već Naručitelj pojašnjava dokumentaciju na način da ista bude nedvojbeno jasna potencijalnim Ponuditeljima.

